**1.PIELIKUMS**

Limbažu novada domes

26.10.2023. sēdes lēmumam Nr.913

(protokols Nr.13, 82.)

**DARBA UZDEVUMS**


**DETĀLPLĀNOJUMA IZSTRĀDEI**

**Nekustamā īpašuma Cēsu ielā 51, Limbažos, Limbažu novadā**


**zemes vienībā ar kadastra apzīmējumu 6601 013 0010**

1. **Detālplānojuma teritorija**

Nekustamā īpašuma Cēsu ielā 51, Limbažos, Limbažu novadā zemes vienībā ar kadastra apzīmējumu 6601 013 0010 (3,345 ha platībā) robežas.



*Izmantoti Nekustamā īpašuma valsts kadastra informācijas sistēmas dati*[*https://www.kadastrs.lv/graphical\_data/show*](https://www.kadastrs.lv/graphical_data/show)

**

*Izkopējums no Limbažu novada teritorijas plānojuma 2012.-2024.gadam*

1. **Detālplānojuma izstrādes pamatojums**
   1. Atbilstoši Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” (turpmāk-Noteikumi) 39.2.apakšpunktam - detālplānojumu izstrādā, ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas un 39.3.apakšpunktam - detālplānojumu izstrādā, ja paredzēts būvēt ceļa pievienojumu valsts un pašvaldību autoceļam un vietējās pašvaldības teritorijas plānojumā, lokālplānojumā, transporta attīstības plānā vai tematiskajā plānojumā nav atrisināta piekļuve vienam vai vairākiem zemes īpašumiem.
   2. Teritorijas attīstības plānošanas likuma 28.panta pirmā un ceturtā daļa.
   3. Nekustamā īpašuma Cēsu ielā 51, Limbažos, Limbažu novadā zemes vienībā ar kadastra apzīmējumu 6601 013 0010 īpašnieka iesniegums.
2. **Detālplānojuma izstrādes mērķis**
   1. Detālplānojumā izstrādāt zemes vienību dalījumu, paredzot piekļuves risinājumus katram atdalāmajam zemes gabalam, atsevišķu zemes vienību plānotajai ielai, atbilstoši Limbažu novada teritorijas plānojumu 2012.-2024.gadam (apstiprināts Limbažu novada domē 24.05.2012.) noteiktajam funkcionālam zonējumam Darījumu iestāžu apbūves teritorijas (D), kur atļautā izmantošana ir savrupmāja, ievērojot funkcionālā zonā Savrupmāju apbūves teritorijas (DZS) noteiktās prasības savrupmāju apbūves teritorijas veidošanai, tai skaitā, nosakot minimālo platību jaunveidojamam zemes gabalam 1200 m2.
   2. Noteikt apgrūtinājumus un aprobežojumus katrai plānotajai zemes vienībai.
   3. Detalizēt Limbažu novada teritorijas plānojuma 2012.-2024.gadam teritorijas izmantošanas un apbūves noteikumus.
3. **Darba uzdevums**
   1. Detālplānojums izstrādājams atbilstoši MK 14.10.2014. noteikumiem Nr.628 „Noteikumi par pašvaldību teritorijas attīstības plānošanas dokumentiem”, Limbažu novada teritorijas plānojumu 2012.-2024.gadam (apstiprināts Limbažu novada domē 24.05.2012.) un ievērojot citu uz teritorijas plānošanu attiecināmu normatīvo aktu prasības.
   2. Detālplānojumu izstrādāt teritoriāli vienotai noteiktai detālplānojuma teritorijai uz derīga un aktuāla augstas detalizācijas topogrāfiskā plāna pamatnes ar mēroga noteiktību 1:500, izmantojot aktuālo Nekustamā īpašuma valsts kadastra informācijas sistēmā reģistrēto informāciju par zemes vienību. Detālplānojumā grafiskajā daļā norādīt zemes gabalu apbūves laukumus, apgrūtinājumus, adresācijas priekšlikumus.
   3. Piekļuvi detālplānojuma teritorijai risināt no pašvaldībai piederošās zemes vienības ar kadastra apzīmējumu 6601 013 0027 un / vai valsts reģionālā autoceļa P11 Kocēni – Limbaži – Tūja. Piekļuves nodrošināšanai caur pašvaldībai piederošās zemes vienības ar kadastra apzīmējumu 6601 013 0027, ielas nodalījuma josla sarkanajās līnijās jābūt ne mazākai par Limbažu teritorijas plānojumā 2012.-2024.gadam noteikto, nepieciešamības gadījumā to paplašinot un saskaņojot ar blakus esošo zemes vienību īpašniekiem.
   4. Izvērtēt detālplānojuma teritorijas iekškvartāla transporta tīkla attīstības iespējas līdz Tīrumu ielai, paredzot perspektīvē ielu savienošanu jeb vienota autoceļu tīkla izveidi.
   5. Pirms redakcijas izstrādes uzsākšanas saņemt no Vides pārraudzības valsts biroja atbilstošo lēmumu par Stratēģiskā ietekmes uz vidi novērtējuma piemērošanas nepieciešamību teritorijas detālplānojumam.
   6. Papildus prasības detālplānojumam, kas saistīts ar plānojamās teritorijas specifiku:
      1. Nodrošināt piekļūšanu katrai plānotajai zemes vienībai;
      2. Jaunveidojamās zemes vienības minimālā platība, kas paredzēta savrupmājas un tās palīgēku apbūvei ir 1200 m2.
      3. Paredzēt inženierapgādes infrastruktūru, tai skaitā, pieslēgumu centralizētajiem ūdensapgādes un kanalizācijas tīkliem. Pieļaujami ūdensapgādes un notekūdeņu attīrīšanas iekārtu lokāli risinājumi, ja tie ir ekonomiski pamatoti;
      4. Detālplānojuma teritorijā paredzēt ārējās ugunsdzēsības risinājumus;
      5. Paredzēt ielu apgaismojumu un gājēju ietves;
      6. Paredzēt lietus ūdens novadīšanas sistēmu no ielām;
      7. Inženierapgādes tīklu infrastruktūru un objektus plānot ielu sarkano līniju teritorijā, bet ja tas nav iespējams - joslā starp ielas sarkano līniju un būvlaidi;
      8. Ielām noteikt sarkanās līnijas un izdalīt kā atsevišķas zemes vienības. Ielu sarkano līniju minimālais platums nosakāms atbilstoši ielas šķērsprofilam un kategorijai;
   7. Ja detālplānojuma risinājumi skar citus īpašumus, risinājums jāsaskaņo ar šo īpašumu īpašniekiem.
   8. Izstrādāt detālplānojuma īstenošanas kārtību paredzot, ka zemes vienību sadalīšana iespējama pēc ielas (vismaz ar grants segumu) izbūves, kas nodrošina piekļūšanu plānotajām zemes vienībām savrupmāju dzīvojamai apbūvei.
   9. Detālplānojuma izstrādātājs ievieto izstrādāto detālplānojuma redakciju, kas nododama publiskai apspriešanai, un gala redakciju Teritorijas attīstības plānošanas informācijas sistēmā (TAPIS).
   10. Izvērtēt detālplānojuma teritorijā vides riskus (troksnis, gaisa piesārņojums, transporta plūsmas u.c.) un to ietekmi no blakus esošā zemes vienībā, ar kadastra apzīmējumu 66010130030, plānotās attīstības, kas iespējama atbilstoši funkcionālam zonējumam Ražošanas un noliktavu apbūves teritorijas (RR), nepieciešamības gadījumā rast risinājumus un noteikt atbilstošas prasības teritorijas izmantošanas un apbūves noteikumos negatīvo ietekmju mazināšanai/novēršanai.
   11. Pie blakus esošās zemes vienības ar kadastra apzīmējumu 66010130030, kurai noteikts funkcionālais zonējums Ražošanas un noliktavu apbūves teritorijas (RR), paredzēt prettrokšņu jeb skaņas barjeru un teritorijas izmantošanas un apbūves noteikumos noteikt prasības dzīvojamai apbūvei, lai aizsargātu dzīvojamās ēkas no trokšņa, kas rodas no blakus esošajām rūpnieciskajām vai ražošanas teritorijām.
4. **Institūcijas, no kurām jāpieprasa nosacījumi detālplānojuma izstrādei un atzinumi par izstrādāto detālplānojuma redakciju:**
   1. Dabas aizsardzības pārvalde;
   2. Valsts vides dienesta Vidzemes reģionālā vides pārvalde;
   3. Veselības inspekcija;
   4. Valsts meža dienests;
   5. AS „Sadales tīkls”;
   6. SIA “Tet”;
   7. Latvijas ģeotelpiskās informācijas aģentūra;
   8. VSIA „Zemkopības ministrijas nekustamie īpašumi” Vidzemes reģiona meliorācijas nodaļa;
   9. Valsts ugunsdzēsības un glābšanas dienests;
   10. VSIA „Latvijas Valsts ceļi”;
   11. Limbažu novada pašvaldības Limbažu apvienības pārvalde;
   12. SIA “Limbažu siltums”.
5. **Detālplānojuma iesniegšana noformēšana**
   1. Detālplānojuma 1.redakcija, kas nododama publiskai apspriešanai, iesniedzama pašvaldībā elektroniskā formā, kā arī ievietojot to Teritorijas attīstības plānošanas informācijas sistēmā (TAPIS).
   2. Detālplānojuma galīgās redakcijas teksta materiāls iesniedzams digitālā veidā \*.pdf vai \*.doc formātā, grafiskais materiāls digitālā veidā (.dgn) vai (.dwg) iesniedzams pašvaldībai un pašvaldības ADTI (augstas detalizācijas topogrāfiskās informācijas) datubāzes uzturētājam SIA „Mērniecības Datu Centrs”. Digitālā veidā iesniedzami 2 eksemplāri, no kuriem vienā eksemplārā ir dzēsti fizisko personu dati, kuru publiskošana nav pieļaujama atbilstoši „Fizisko personu datu aizsardzības likumam”.
   3. Detālplānojuma grafisko daļu noformē, norādot koordinātu sistēmu, koordinātu tīklu, kartes nosaukumu, kartes pamatnes mēroga un izdrukas mēroga noteiktību (ja tas atšķiras no kartes pamatnes mēroga), visu grafiskās daļas rasējumu lapu labajā apakšējā stūrī jābūt rakstlaukumam, kurā norāda šādu informāciju – pasūtītājs, izstrādes vadītājs, izstrādātājs, detālplānojuma nosaukums, rasējuma lapas nosaukums, kopējais lapu skaits daļā, lapas numurs pēc kārtas, mērogs, kā arī daļas vai sadaļas vadītāja un tehniskā izstrādātāja uzvārds, paraksts un datums.
   4. Detālplānojumam jābūt noformētam valsts valodā.
   5. Detālplānojuma gala redakcija pēc tā apstiprināšanas iesniedzama drukas veidā, kas noformēta atbilstoši normatīvajiem aktiem un arhīvu likumam.

1. **Sabiedrības līdzdalības pasākumi:**
   1. Detālplānojuma izstrādes gaitā izvērtēt saņemot sabiedrības izteiktos viedokļus.
   2. Organizēt publisko apspriešanu, tai skaitā publiskās apspriešanas sanāksmi, atbilstoši normatīvajiem regulējumiem, ievērojot epidemioloģiskās prasības.

**Detālplānojuma darba uzdevuma derīguma termiņš ir divi gadi**